गत स्थानीय निर्वाचनमा गाउँपालिका अध्यक्षका उम्मेदवारहरूले ५/७ लाखको त टी–सर्ट नै छपाएका थिए । एमालेका बाजुरा जिल्ला प्रचार विभाग प्रमुख अम्मर खड्का आचारसंहिताले रोक नलगाएको भए प्रतिनिधिसभा र प्रदेश सभा निर्वाचनमा एउटा उम्मेदवारले २०/२२ लाखको टी–सर्ट छाप्नुपर्ने अवस्था आउने बताउँछन् । त्यस्तै, नेपाली कांग्रेसका बझाङ जिल्ला सभापति हर्कजंगबहादुर सिंहले झण्डाबाहेकका सामग्रीमा खर्च घट्ने वित्तिकै निर्वाचन खर्च आधाभन्दा बढी घटेको बताए ।
